รายงานการศึกษาวิจัยเรื่องโรคมะเร็ง
นักวิจัยชั้นนำด้านโรคมะเร็งกล่าวว่า โรคนี้กำลังเป็นกันมากในประเทศกำลังพัฒนา และโรคมะเร็งหลายชนิด เกี่ยวโยงกับความยากจน
ในโอกาสวันต่อต้านโรคมะเร็งแห่งโลกตรงกับวันที่ 4 เดือนกุมภาพันธ์นี้ สหภาพสากลต่อต้านโรคมะเร็ง เริ่มการรณรงค์เพื่อให้เกิดความตระหนักมากยิ่งขึ้นว่าการติดเชื้อ 9 ชนิด สามารถทำให้คนเรา เป็นโรคมะเร็งได้ ทุกๆ ปีแพทย์ตรวจพบผู้ที่เป็นโรคมะเร็งรายใหม่ๆ ราว 12 ล้านรายสหภาพสากลต่อต้านโรคมะเร็งรายงานว่า ในหมู่ผู้ป่วยเป็นโรคมะเร็งเหล่านั้นราวร้อยละ 20 เกิดจากการติดเชื้อไวรัส และเชื้อแบคทีเรีย และพยากรณ์ว่า ภายในปีพศ. 2563 ผู้ที่ป่วยเป็นโรคมะเร็งรายใหม่ๆ นี้ จะมีจำนวนเพิ่มขึ้นกว่าสองเท่าตัวถ้าไม่มีการดำเนินงานเพื่อป้องกันการติดเชื้อดังกล่าว ศาสตรจารย์ผู้หนึ่งกล่าวว่าโรคมะเร็งที่คนเป็นกันมาก 3 ชนิด คือมะเร็งตับ มะเร็งคอมดลูกและมะเร็งที่กระเพาะอาหารนั้น เกิดจากการติดเชื้อไวรัสทุกวันนี้เรามีวัคซีนบางชนิดอย่างเช่นวัคซีนป้องกันไวรัสที่ทำให้เป็นโรคตับอักเสบชนิดบีซึ่งเป็นสาเหตุที่ทำให้พลโลกเป็นมะเร็งที่ตับ ปีละกว่า 5 แสนรายและว่าตอนนี้เราสามารถป้องกันมิให้คนเป็นมะเร็งที่คอมดลูกได้ อย่างน้อย 80%โดยการฉีดวัคซีนป้องกันเนื้องอกให้กับบรรดาเด็กหญิง แต่มาตรการเหล่านี้มีให้ใช้ในประเทศที่ร่ำรวยมั่งคั่งเท่านั้น เพราะมีผู้เข้าใจผิดคิดว่ามะเร็งเป็นโรคที่เกิดกับประชาชน ในประเทศร่ำรวยมั่งคั่ง รับฟังรายละเอียดเพิ่มเติมจากคุณเจษฎาสีวาลี